สวัสดีค่ะคือหนูกินยาคุมของไมนอสอยู่ค่ะ แล้ววันนี้หนูต้องกินยาคุมเม็ดที่ 17 แต่พอจะกินยาคุมปรากฎว่าลืมกินไป 1 เม็ดค่ะ แล้วไม่รู้ว่าลืมกินเม็ดของวันไหนไป แล้วมีคนแนะนำว่า ให้กินตามปกติวันละ 1 เม็ด(คือไม่ต้องกินเพิ่มเป็น 2 เม็ดเพราะไม่รู้ว่าลืมกินวันไหน) ตามเวลาเดิมที่กินไปก่อนจนถึงเม็ดแป้ง เม็ดที่ 25 ไม่ต้องกินให้เริ่มแผงใหม่ได้เลย ถ้ากินแบบนี้ถือว่าถูกต้องไหมค่ะ
สวัสดีค่ะ Wipaporn,หากวันที่ลืมทานยาคุมกำเนิดนั้น ได้ผ่านไปแล้ว คือไม่ได้ลืมทานเมื่อวาน แล้วเพิ่งมานึกออกในวันนี้ ก็ไม่จำเป็นต้องทำอะไร ไม่ต้องทานเพิ่มไป 2 เม็ดในวันนี้ เพราะจะไม่ได้ช่วยเพิ่มประสิทธิภาพในการป้องกันการตั้งครรภ์ในวันที่ลืมได้แล้วค่ะหลังจากนี้ ก็ให้ทานยาคุมวันละ 1 เม็ดจนครบ 28 เม็ดแล้วจึงเริ่มทานแผงใหม่ตามปกติ ไม่ต้องทานจนถึงเม็ดที่ 24 แล้วเริ่มทานแผงใหม่โดยไม่ทานเม็ดแป้งค่ะ เพราะจะไม่ช่วยเพิ่มประสิทธิภาพของการคุมกำเนิดแต่อย่างใดทั้งนี้ ในช่วงที่ทานยาเม็ดแป้งเม็ดที่ 25-28 ควรจะมีประจำเดือนมาด้วย หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ